
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 17 


21 Ιανουάριου 1998 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. Δ1/Γ/Φ18/404 

Έγκριση Κανονισμού Προμηθειών της Δημόσιας Επιχεί¬ 
ρησης Αερίου Α.Ε. (ΔΕΠΑ). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/Α/85). 

2. Τις διατάξεις του Π.Δ. 437/85 «Καθορισμός και ανα¬ 
κατανομή των αρμοδιοτήτων των Υπουργείων» {ΦΕΚ 
157/Α/85). 

3. Τις διατάξεις του Π.Δ. 381/89 «Οργανισμός του Υ¬ 
πουργείου Βιομηχανίας, Ενέργειας και Τεχνολογίας» 
(ΦΕΚ 168/Α/89). 

4. Τις διατάξεις του Π.Δ. 27/96 «Συγχώνευση των Υ¬ 
πουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» 
(ΦΕΚ 19/Α/96). 

5. Την παράγραψο 5 του άρθρου 7 του Ν. 2364/95 «Σύ¬ 
σταση του Σώματος Ενεργειακού Ελέγχου και Σχεδια- 
σμού. Εισαγωγή, μεταφορά, εμπορία και διανομή φυσι¬ 
κού αερίου και άλλες διατάξεις» (ΦΕΚ 252/Α/95), 

6. Τις διατάξεις του άρθρου 29Ατου Ν. 1558/85 (ΦΕΚ 
137/Α/85) το οποίο προστέθηκε με το άρθρο 27 του Ν. 
2081 /92 (ΦΕΚ 154/Α/92), όπως αντικαταστάθηκε με το άρ¬ 
θρο 1 παρ.2α του Ν. 2469/97 (ΦΕΚ 38/Α/97) και το γεγο¬ 
νός ότι από τις διατάξεις της παρούσας απόφασης δεν 
προκαλείται δαπάνη σε βάρος του κρατικού προϋπολογι¬ 
σμού. 

7. Την με αριθμό 504/2/23.9,97 Απόφαση του Διοικητι¬ 
κού Συμβουλίου της ΔΕΠΑ Α.Ε. 

8. Το έγγραφο της ΔΕΠΑ Α,Ε, με αριθμό 54876/17,12.97 
με το οποίο μας διαβιβάσθηκε ο Κανονισμός Προμηθειών 
της Δημόσιας Επιχείρησης Αερίου Α.Ε. (ΔΕΠΑ), αποφασί¬ 
ζουμε: 

1. Εγκρίνουμε τον Κανονισμό Προμηθειών της ΔΕΠΑ 
Α.Ε., όπως αυτός έχει υποβληθεί με το με αριθμό 
54876/17,12.97 έγγραφό της και στον οποίο καθορίζο¬ 
νται οι αρχές και οι διαδικασίες που διέπουν τις Προμή¬ 
θειες της ΔΕΠΑ Α Ε. 

2. Αποτελεί αναπόσπαστο μέρος της παρούσας Υπουρ¬ 
γικής Απόφασης ο Κανονισμός Προμηθειών της Δημό¬ 


σιας Επιχείρησης Αερίου (ΔΕΠΑ) Α.Ε., όπως αυτός συ¬ 
ντάχθηκε από τη ΔΕΠΑ Α.Ε. και διατυπώθηκε στο τελικό 
κείμενο που ακολουθεί. 

3. Η παρούσα απόφαση ισχύει απάτην ημερομηνία δη¬ 
μοσίευσής της στην Εφημερίδα της Κυβερνήσεως. 

Η απόφαση αυτή να δημασιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 1998 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

ΚΑΝΟΝΙΣΜΟΣ ΠΡΟΜΗΘΕΙΩΝ ΔΕΠΑ 
ΠΙΝΑΚΑΣ ΠΕΡΙΕΧΟΜΕΝΩΝ 


ΚΕΦΑΛΑΙΟ I - ΓΕΝΙΚΕΣ ΔΙΑΤΑΞΕΙΣ 


Άρθρο 

1 

Αντικείμενο Κανονισμού 

Άρθρο 

2 

Δικαιοδοσίες και Διαδικασίες 

Άρθρο 

3 

Διαδικασίες Επιλογής Προμηθευτών 

Άρθρο 

4 

Συμφωνίες - Πλαίσιο, Μακροχρόνιες 
Συμβάσεις 

Άρθρο 

5 

Προϋποθέσεις Συμμετοχής σε 
Διαγωνισμό 

Άρθρο 

6 

Κριτήρια Κατακύρωσης Διαγωνισμού 

ΚΕΦΑΛΑΙΟ II - ΔΙΑΔΙΚΑΣΙΑ ΑΝΟΙΚΤΟΥ-ΚΛΕΙΣΤΟΥ ΔΙΑΓΩ¬ 
ΝΙΣΜΟΥ 

Άρθρο 

7 

Διακήρυξη 

Άρθρο 

8 

Προκήρυξη - Δημοσιότητα 
Διαγωνισμού - Χρόνος υποβολής 
Προσφορών 

Άρθρο 

9 

Υποβολή Προσφορών 

Άρθρο 

10 

Παράταση - Αναβολή - Ματαίωση 
Διαγωνισμού 

Άρθρο 

11 

Αποσφράγιση Προσφορών 

Άρθρο 

12 

Αξιολόγηση Προσφορών 

Άρθρο 

13 

Ενστάσεις - Γνωστοποιήσεις 

Άρθρο 

14 

Διαπραγματεύσεις με Προμηθευτές 

Άρθρο 

15 

Κατακύρωση - Ακύρωση - Επανάληψη 
Διαγωνισμού 

Άρθρο 

16 

Ανακοίνωση Ανάθεσης - 
Σύμβαση Προμήθειας 

Άρθρο 

17 

Πρόσκληση Εκδήλωσης Ενδια¬ 
φέροντος σε κλειστό διαγωνισμό 

Άρθρο 18 Υποβολή - Παράταση Δηλώσεων 
Ενδιαφέροντος - Αναβολή - 
Ματαίωση Πρόσκλησης Εκδήλωσης 
Ενδιαφέροντος 

Άρθρο 19 : Προεπιλογή Προμηθευτών - 

Λοιπές διαδικασίες Κλειστού 
Διαγωνισμού 

ΚΕΦΑΛΑΙΟ III - ΔΙΑΔΙΚΑΣΙΑ ΜΕ ΔΙΑΠΡΑΓΜΑΤΕΥΣΕΙΣ 
ΥΣΤΕΡΑ ΑΠΟ ΔΗΜΟΣΙΕΥΣΗ ΠΡΟΚΗΡΥΞΗΣ 

Άρθρο 20 : Δημοσίευση προκήρυξης 

ΚΕΦΑΛΑΙΟ IV- ΔΙΑΔΙΚΑΣΙΑ ΜΕ ΔΙΑΠΡΑΓΜΑΤΕΥΣΕΙΣ ΧΩ¬ 
ΡΙΣ ΔΗΜΟΣΙΕΥΣΗ ΠΡΟΚΗΡΥΞΗΣ 

Άρθρο 21 Περιπτώσεις εφαρμογής της 

διαδικασίας με διαπραγματεύσεις 
χωρίς δημοσίευση προκήρυξης 

ΚΕΦΑΛΑΙΟ V - ΛΟΙΠΕΣ ΡΥΘΜΙΣΕΙΣ 

Άρθρο 22 : Αποκλεισμός Προμηθευτή 

Άρθρο 23 : Κατάρτιση Πινάκων Προμηθευτών 

Αρθρο 24 Εμπιστευτικός Χαρακτήρας των 

Στοιχείων Προμηθειών 
Άρθρο 25 Εγγυήσεις 

Άρθρο 26 Μεταβατικές Διατάξεις 

Άρθρο 27 : Ισχύς του Κανονισμού 

ΚΕΦΑΛΑΙΟ I 
ΓΕΝΙΚΕΣ ΔΙΑΤΑΞΕΙΣ 
Άρθρο 1 

Αντικείμενο Κανονισμού 

1. Αντικείμενο του παρόντος Κανονισμού είναι ο καθο¬ 
ρισμός των αρχών και διαδικασιών που διέπουν τις προ¬ 
μήθειες της ΔΕΠΑ, που αναφέρονται σε υλικά, εφόδια και 
εξοπλισμό, καθώς και σε υπηρεσίες, όπως επιθεώρηση, 
μεταφορά, εκτελωνισμός, ασφαλίσεις, μελέτες κλπ. 

Όλα τα ανωτέρω, υλικά, εφόδια, εξοπλισμός, ανταλλα¬ 
κτικά αυτών και υπηρεσίες αναφέρονται στον παρόντα 
Κανονισμό με τον όρο «υλικά» και ο παρέχων αυτά «προ¬ 
μηθευτής». 

2. Οι διατάξεις του παρόντος Κανονισμού δεν εφαρμό¬ 
ζονται: 

1. Στην αγορά φυσικού αερίου. 

2. Στις προμήθειες υλικών από Εργολάβους της ΔΕΠΑ 
για λογαριασμό της, που διενεργούνται σύμφωνα με τους 
όρους των αντιστοίχων συμβάσεων κατασκευής Έργων 
που έχουν υπογράφει με αυτούς. 

3. Στις προμήθειες ειδών, για τα οποία οι τιμές ή και οι 
ποσότητες επιβάλλονται στη ΔΕΠΑ από το Κράτος. 

4. Στις προμήθειες, που διενεργούνται στα πλαίσια διε¬ 
θνούς συμφωνίας, που έχει συναφθεί μεταξύ του Ελληνι¬ 
κού Κράτους και μιας ή περισσοτέρων χωρών. 

5. Στις προμήθειες υλικών μικρής αξίας, το όριο των ο¬ 
ποίων καθορίζεται με απόφαση του Διοικητικού Συμβου¬ 
λίου της ΔΕΠΑ. 

6. Στις συμβάσεις που ρητά εξαιρούνται από τις Κοινο¬ 
τικές Οδηγίες για λόγους άλλους από το ύψος της αξίας 
τους. 

7. Στην εκποίηση, καταστροφή και λοιπές οχετικέςπρά- 
ξεις που αφορούν σε υλικά, ιδιοκτησίας ΔΕΠΑ. 

8. Σε κάθε δοσοληψία επί Ακινήτων. 


9. Σε τυχόν άλλες περιπτώσεις, που θα καθορίζει το Δι¬ 
οικητικό Συμβούλιο της ΔΕΠΑ. 

Οι παραπάνω εξαιρέσεις δεν στερούν τη ΔΕΠΑ από το 
δικαίωμα να εφαρμόζει ελεύθερα και στις περιπτώσεις 
αυτές τις διατάξεις του Κανονισμού Προμηθειών, εφόσον 
τούτο είναι δυνατόν και οι συνθήκες το επιτρέπουν. 

Άρθρο 2 

Δικαιοδοσίες και Διαδικασίες 

Το Διοικητικό Συμβούλιο της ΔΕΠΑ, μέσα στα πλαίσια 
που καθορίζονται από το Καταστατικό της ΔΕΠΑ και από 
τη νομοθεσία που τη διέπει, παρέχει με αποφάσεις του 
στα όργανα της ΔΕΠΑ, τις δικαιοδοσίες που έχουν σχέση 
μετονπαρόντα Κανονισμό και καθορίζει κάθε στοιχείο και 
διαδικασία που είναι απαραίτητα για την εύρυθμη εφαρ¬ 
μογή αυτού. 

Αρθρο 3 

Διαδικασίες επιλογής προμηθευτών 

Η ΔΕΠΑ μπορεί να προβαίνει στην επιλογή των προμη¬ 
θευτών της και να πραγματοποιεί τις προμήθειες εφαρ¬ 
μόζοντας, κατά περίπτωση, μία από τις ακόλουθες διαδι¬ 
κασίες: 

1. Ανοικτή Διαδικασία, με δημόσια πρόσκληση σε δια¬ 
γωνισμό, στον οποίο μπορεί να υποβάλει προσφορά κάθε 
ενδιαφερόμενος προμηθευτής μετά τη δημοσίευση στον 
τύπο περίληψης της σχετικής διακήρυξης. 

2. Κλειστή Διαδικασία, με διαγωνισμό στον οποίο μπο¬ 
ρούν να υποβάλουν προσφορά μόνο εκείνοι οι προμη¬ 
θευτές που θα επιλεγούν ή κατόπιν δημόσιας πρόσκλη¬ 
σης για εκδήλωση ενδιαφέροντος ή από τους πίνακες 
προμηθευτών του άρθρου 23 του παρόντος Κανονισμού. 

3. Διαδικασία διαγωνισμού με Διαπραγματεύσεις, ύστε¬ 
ρα από δημοσίευση προκήρυξης κατά την οποία η ΔΕΠΑ 
απευθύνεται μέσω προκήρυξης σε προμηθευτές της επι¬ 
λογής της και διαπραγματεύεται τους όρους σύναψης 
σύμβασης προμήθειας με έναν ή περισσότερους από αυ¬ 
τούς. 

4. Διαδικασία με Διαπραγματεύσεις χωρίς δημοσίευση 
προκήρυξης, η διαδικασία αυτή εφαρμόζεται στις περι¬ 
πτώσεις που αναλυτικά αναφέρονται στο άρθρο 21 του 
παρόντος Κανονισμό ύ καθώς και στις περ ιπτώσεις που ει¬ 
δική διάταξη νόμουτο επιτρέπει, σύμφωνα με διαδικασίες 
που ορίζονται με εσωτερικές ρυθμίσεις της ΔΕΠΑ. 

5. Διαδικασία με Πρόχειρο Διαγωνισμό, ο οποίος γίνεται 
με συνοπτικές διαδικασίες, για υλικά περιορισμένης α¬ 
ξίας, η οποία δεν δικαιολογεί την εφαρμογή μιας εκ των α¬ 
νωτέρω διαδικασιών. 

Το όριο της αξίας των υλικών η προμήθεια των οποίων 
θα μπορεί να γίνεται με πρόχειρο διαγωνισμό, καθώς και 
οι διαδικασίες διεξαγωγής αυτού ορίζονται με εσωτερι¬ 
κές ρυθμίσεις της ΔΕΠΑ, οι οποίες εναρμονίζονται με τις 
εκάστοτε ισχύουσες διατάξεις και τις Κοινοτικές Οδη¬ 
γίες. Πρόχειρος διαγωνισμός είναι δυνατόν να γίνεται και 
στις περιπτώσεις ταυ άρθρου 21 του Κανονισμού εάν και 
εφόσον οι συνθήκες το επιτρέπουν, σύμφωνα με εσωτε¬ 
ρικές ρυθμίσεις της ΔΕΠΑ. 

Άρθρο 4 

Συμφωνίες - Πλαίσιο, Μακροχρόνιες Συμβάσεις 

Συμφωνία - Πλαίσιο (Προγραμματική-Συμφωνια) είναι η 
συμφωνία μεταξύ της ΔΕΠΑ και ενός ή περισσοτέρων 

προμηθευτών, η οποία αποσκοπεί στον καθορισμό των ό¬ 
ρων των συμβάσεων προμηθειών που πρόκειται να συνα- 
φθαύν κατά τη διάρκεια συγκεκριμένης περιόδου, ιδίως 
όσον αφορά στις τιμές και, κατά περίπτωση, στην ποσό¬ 
τητα. 

Η Συμφωνία - Πλαίσια θεωρείται Σύμβαση και εφαρμό¬ 
ζεται σύμφωνα με τις διατάξεις του Κανονισμού. 

Όταν η ΔΕΠΑ έχει συνάψει Συμφωνία-Πλαίσιο σύμφω¬ 
να με τις διατάξεις του Κανονισμού, μπορεί να εφαρμόσει 
το Άρθρο 21 παραγραφο 1.9 κατά την σύναψη των συμ¬ 
βάσεων που βασίζονται στη συμφωνία αυτή. 

Οι διαδικασίες σύναψης των συμφωνιών αυτών καθορί¬ 
ζονται με εσωτερικές ρυθμίσεις της ΔΕΠΑ και από τις ι- 
σχυουσες εκάστοτε σχετικές νομοθετικές Διατάξεις. 

Μακροχρόνιες Συμβάσεις είναι οι συμβάσεις που συνά- 
πτονται για την κάλυψη μεσοπρόθεσμων αναγκών της 
ΔΕΠΑ, οι οποίες καταρτίζονται μετά από ανοικτό ή κλει¬ 
στό διαγωνισμό ή με διαπραγματεύσεις. 

Για τη σύναψη των συμβάσεων αυτών εφαρμόζονται οι 
διατάξεις του Κανονισμού και οι διαδικασίες που καθορί¬ 
ζονται με εσωτερικές ρυθμίσεις της ΔΕΠΑ. 

Άρθρο 5 

Προϋποθέσεις Συμμετοχής σε Διαγωνισμό 

Προϋπόθεση συμμετοχής προμιηθευτή σε διαγωνισμό 
είναι να διαθέτει σε ικανοποιητικό βαθμό τα ποιοτικά, οι¬ 
κονομικά και τεχνικά κριτήρια, τα οποία καθορίζονται, για 
το σκοπό αυτό, στη διακήρυξη και να αποδεικνύονται με 
την προσκόμιση των σχετικών δικαιολογητικών, που ορί¬ 
ζονται στη διακήρυξη. 

Άρθρο 6 

Κριτήρια κατακύρωσης διαγωνισμού 

1. Τα κριτήρια με βάση τα οποία γίνεται η επιλογή του 
προς κατακύρωση της προμήθειας μειοδότη μεταξύ εκεί¬ 
νων των οποίων οι προσφορές είναι τεχνικά και οικονομι¬ 
κά αποδεκτές, είναι: 

α. Η χαμηλότερη τιμή ή 

β. Η συμφερότερη προσφορά 

Σε αμφότερες τις περιπτώσεις (πέραν των κριτηρίων 
που, όπως αναφέρεται στη συνέχεια για κάθε μιά από αυ¬ 
τές, λαμβάνονται υπόψη) γίνεται αναγωγή τωνπροσφερ- 
θεισών τιμών επί της αυτής βάσεως από απόψεως τόπου, 
τρόπου και χρόνου παράδοσης του υλικού, σε συνδυα¬ 
σμό με τους προτεινόμενους όρους πληρωμής του τιμή¬ 
ματος και τους όρους της τυχόν προτεινόμενης χρηματο¬ 
δότησης. 

2. Για την αξιολόγηση των προσφορών λαμβάνονται υ¬ 
πόψη κυρίως τα παρακάτω στοιχεία: 

α. Όταν για την τελική επιλογή του προμηθευτή κριτή¬ 
ριο είναι μόνο η χαμηλότερη τιμή : 

(1) Η συμφωνία της προσφοράς προς τους όρους και 
τις τεχνικές προδιαγραφές της διακήρυξης και της πρό¬ 
σκλησης. 

(2) Ο ανταγωνισμός που αναπτύχθηκε. 

(3) Η προσφερόμενη τιμή σε σχέση με τιμές που προ- 
σφέρθηκαν σε προηγούμενους διαγωνισμούς και την 
τρέχουσα στην αγορά τιμή, για όμοιο ή παρεμφερές υλι¬ 
κό. 

Η κατακύρωση τελικά γίνεται στον προμηθευτή με την 
χαμηλότερη τιμή, εκ των προμηθευτών των οποίων οι 
προσφορές έχουν κριθεί ως αποδεκτές με βάση τις τεχνι¬ 
κές προδιαγραφές και τους όρους της διακήρυξης. Ισό¬ 


τιμες θεωρούνται οι προσφορές με την αυτή ακριβώς τι¬ 
μή και που είναι σύμφωνες με τους όρους και τις τεχνικές 
προδιαγραφές της διακήρυξης και της πρόσκλησης. 

β. Όταν για την τελική επιλογή του προμηθευτή κριτή¬ 
ριο είναι η συμφερότερη προσφορά. 

1. Η τιμή 

2. Οι όροι πληρωμής. 

3. Το κόστος εγκατάστασης, λειτουργίας και συντήρη¬ 
σης, όταν και όπως αυτά καθορίζονται συγκεκριμένα 
στην διακήρυξη. 

4. Η συμφωνία των προσφερομένων υλικών με συγκε¬ 
κριμένα ουσιώδη τεχνικά χαρακτηριστικά των προδια¬ 
γραφών που καθορίζονται στη διακήρυξη. 

5. Η λειτουργικότητα και η αποδοτικότητα των υλικών 
με βάση τις τεχνικές απαιτήσεις της διακήρυξης. 

6. Η καταλληλότητα των προσφερομένων υλικών για 
την εξυπηρέτηση του σκοπού για τον οποίο προορίζεται. 

7. Η τυχόν απαιτούμενη ομοιογένεια του υλικού προς 
άλλο που ήδη χρησιμοποιείται από τον ενδιαφερόμενο 
φορέα. 

8. Η παρεχόμενη εγγύηση καλής λειτουργίας ή διατή- 
ρησης. 

9. Η ποιότητα της εξυπηρέτησης (3ΕΡ\/ΙΟΕ) μετά την 
πώληση και της τεχνικής βοήθειας εκ μέρους του προμη¬ 
θευτή καθώς και η εξασφάλιση ύπαρξης ανταλλακτικών 

10. Η τυχόν απαιτούμενη ιδιαίτερη ικανότητα, πείρα, ει¬ 
δίκευση και ο διατιθέμενος εξοπλισμός εκ μιέρους του 
προμηθευτή, γιατηντεχνική υποστήριξη των ειδών. 

11.0 χρόνος παράδοσης των υλικών εφόσον η Υπηρε¬ 
σία αποφαίνεται αιτιολογημένα ότι τούτο ασκεί επιρροή 
στην προμήθεια. 

12. Κάθε άλλο στοιχείο ανάλογα με τη φύση των υπό 
προμήθεια υλικών ή και των ιδιαιτέρων αναγκών του φο¬ 
ρέα. 

Για την επιλογή της συμφερότερης προσφοράς αξιολο¬ 
γούνται μόνον οι προσφορές που έχουν κριθεί ως τεχνικά 
αποδεκτές και σύμφωνες με τους λοιπούς όρους της δια¬ 
κήρυξης. 

Η κατακύρωση τελικά γίνεται στον εντός όρων και τε¬ 
χνικών προδιαγραφών της διακήρυξης και της πρόσκλη¬ 
σης, προμηθευτή, του οποίου η προσφορά κρίθηκε οικο¬ 
νομοτεχνικά ως η πλέον συμφέρουσα. 

Σε κάθε περίπτωση εξετάζεται επίσης η αξιοπιστία, φε- 
ρεγγυότητα, δυναμικότητα, ειδικότητα, πείρα και δοκιμό- 
τητατων διαγωνιζομένων. 

3. Προσφορά που είναι αόριστη και ανεπίδεκτη εκτίμη¬ 
σης ή είναι υπό αίρεση, απορρίπτεται ως απαράδεκτη, με¬ 
τά από προηγούμενη γνωμοδότηση του αρμόδιου για την 
αξιολόγηση των αποτελεσμάτων του διαγωνισμού οργά¬ 
νου. 

4. Προσφορές που παρουσιάζουν, κατά την κρίση του 
αρμοδίου για την αξιολόγηση των αποτελεσμάτων του 
διαγωνισμού οργάνου, ουσιώδεις αποκλίσεις από τους ό¬ 
ρους και τις τεχνικές προδιαγραφές της διακήρυξης και 
της πρόσκλησης απορρίπονται ως απαράδεκτες. Αντίθε¬ 
τα δεν απορρίπτονται προσφορές εάν οι παρουσιαζόμε- 
νες αποκλίσεις κρΐνονται ως επουσιώδεις, οπότε θεω¬ 
ρούνται τεχνικά αποδεκτές. 

5. Αποκλίσεις από όρους της διακήρυξης ή από σημεία 
των τεχνικών προδιαγραφών που έχουν χαρακτηρισθεί 
στη διακήρυξη ως απαράβατοι όροι είναι οπωσδήποτε 
ουσιώδεις και συνιστούν απόρριψη των προσφορών. 

ΚΕΦΑΛΑΙΟ II 

ΔΙΑΔΙΚΑΣΙΑ ΑΝΟΙΚΤΟΥ-ΚΛΕΙΣΤΟΥ ΔΙΑΓΩΝΙΣΜΟΥ 

Άρθρο 7 
Διακήρυξη 

1 Για κάθε προμήθεια με διαγωνισμό, ανοικτό ή κλει¬ 
στό. εκδίδεται διακήρυξη διαγωνισμού, η οποία εγκ'ρίνε- 
ται από το αρμόδιο, σε κάθε συγκεκριμένη περίπτωση, 
όργανο της ΔΕΠΑ. 

2. Το κείμενο της διακήρυξης συντάσσεται, κατά κανό¬ 
να, σε τυποποιημένο έντυπο και μεταξύ των άλλων περι¬ 
λαμβάνει: 

Τον αριθμό της διακήρυξης. 

Τη διεύθυνση της Υπηρεσίας της ΔΕΠΑ, που προκη- 
ρύσσειτο διαγωνισμό (Διεύθυνση, τηλεγραφική διεύθυν¬ 
ση, αριθμός τηλεφώνου, τηλετύπου και τηλεομοιοτύ- 
που). 

Τον τόπο, την ημερομηνία και ώρα λήξεως της προθε¬ 
σμίας υποβολής των προσφορών. Η ημερομηνία και ώρα 
αποσφράγισης των προσφορών θα καθορίζεται στη δια¬ 
κήρυξη ή θα γνωστοποιείται στους συμμετέχοντες στο 
διαγωνισμό, αργότερα. 

Την ποσότητα και τη σαφή περιγραφή του υλικού. 

Τον επιθυμητό χρόνο, τόπο και τρόπο παράδοσης του 
υπό προμήθεια υλικού. 

Την επισήμανση των φακέλων των προσφορών. 

Τον τρόπο αποσφράγισης των προσφορών σε ένα ή πε¬ 
ρισσότερα στάδια. 

Την τυχόν συμμετοχή των ενδιαφερομένων στο κόστος 
απόκτησης του πλήρους τεύχους της διακήρυξης. 

Την ημερομηνία αποστολής περίληψης της διακήρυξης 
στην Υπηρεσία Επισήμων Εκδόσεων της Ευρωπαϊκής Έ¬ 
νωσης για δημοσίευση, όπου τούτο απαιτείται. 

3. Στη διακήρυξη συμπεριλαμβάνανται τα εξής ιδιαίτε¬ 
ρα τεύχη, που αποτελούν αναπόσπαστο μέρος αυτής: 

1. «Ειδικοί όροι του Διαγωνισμού», οι οποίοι πραγμα¬ 
τεύονται και αναλύουν θέματα, όπως: 

Το νόμισμα και οι τιμές μονάδας του ζητούμενου υλι¬ 
κού. 

Οι όροι και ο τρόπος πληρωμής του τιμήματος. 

Η τυχόν αναπροσαρμογή του τιμήματος, ο τύπος υπο¬ 
λογισμού αυτής και ο τρόπος πληρωμής των εξ’ αυτής 
προκυπτόντων επί πλέον ποσών. 

Η δυνατότητα ή υποχρέωση προσφοράς για όλη ή μέ¬ 
ρος της ποσότητας ή/και για όλα ή ορισμένα είδη των ζη¬ 
τούμενων υλικών. 

Το κριτήριο επιλογής του μειοδότη συμπεριλαμβανομέ¬ 
νου καιτου επιτοκίου αναγωγής (όταν απαιτείται) (Άρθρο 
6). Σε περίπτωση που κριτήριο είναι η συμφερότερη προ¬ 
σφορά, καθορίζονται και τα στοιχεία με βάση τα οποία γί¬ 
νεται η αξιολόγηση της προσφοράς. 

Οι όροι τυχόν χρηματοδότησης 

Ο προσδιορισμός του ορίου προκαταβολής ή του α¬ 
νοίγματος πίστωσης και των όρων που σχετίζονται με αυ¬ 
τά. 

Η τυχόν αυξομείωση του αντικειμένου της προμήθειας, 
το ποσοστό αυτής καθώς και τα χρονικά όρια γνωστοποί¬ 
ησής της στον προμηθευτή. 

Η διατήρηση εκ μέρους της ΔΕΠΑ του δικαιώματος να 
κατανέμει την προμήθεια σε περισσότερους προμηθευ¬ 
τές, σύμφωνα μετηνπαραγρ. 2του άρθρου 15του παρό¬ 
ντος Κανονισμού 


Η ζητούμενη εγγύηση συμμετοχής. 

Η τυχόν υποχρέωση του προμηθευτή για την υποβολή 
μαζί με την προσφορά, δείγματος ή διαφόρων πιστοποιη¬ 
τικών ή αδειών ή δηλώσεων. 

Η γλώσσα στην οποία πρέπει να συνταχθούν οι προ¬ 
σφορές. 

2. «Γενικοί Όροι Διαγωνισμού» που ισχύουν για κάθε 
διακήρυξη, οι οποίοι περιλαμβάνουν και αναλύουν μετα¬ 
ξύ άλλων, και τα θέματα: 

Όροι συμμετοχής των διαγωνιζομένων. 

Τρόπος κατάρτισης των προσφορών από τους προμη¬ 
θευτές. 

Τρόπος υποβολής των προσφορών. 

Διάρκεια ισχύος των προσφορών. 

Τα περί κατακύρωσης του διαγωνισμού. 

3. Υποδείγματα διαφόρων δηλώσεων που υποβάλλουν 
οι συμμετέχοντας. 

4. Οι τύποι διαφόρων εγγυητικών επιστολών. 

5. Τεχνικές προδιαγραφές και τυχόν σχέδια του ζητού¬ 
μενου υλικού. 

6. Έντυπα που υποβοηθούν στη σύνταξη και υποβολή 
των προσφορών από τους προμηθευτές. 

7. Ο τύπος της Σύμβασης που θα υπογράφει και οι «Γε¬ 
νικοί Όροι της Σύμβασης». 

4. Οι τεχνικές προδιαγραφές των υπο προμήθεια υλι¬ 
κών περιλαμβάνουν όλα εκείνα τα τεχνικά χαρακτηριστι¬ 
κά, ώστε τα υλικά να εκπληρώνουν το σκοπό για τον οποίο 
προορίζονται. Δεν επιτρέπεται η αναγραφή όρων στις 
διακηρύξεις και στις τεχνικές προδιαγραφές, που να 
προσδιορίζουν προϊόντα ορισμένου κατασκευαστή ή 
προέλευσης, εκτός των περιπτώσεων, κατά τις οποίες, οι 
προδιαγραφές αυτές δικαιολογούνται απόλυτα από τη 
φύση του υπό προμήθεια υλικού. 

Επίσης, δεν επιτρέπεται να αναφέρονται οι τεχνικές 
προδιαγραφές σε εμπορικά σήματα, διπλώματα ευρεσι¬ 
τεχνίας, τύπους ορισμένης προέλευσης ή καταγωγής, ε¬ 
κτός εάν συνοδεύονται από τις λέξεις «ή ισοδύναμα», και 
εφόσον οι τεχνικές προδιαγραφές δεν είναι σαφείς και 
πλήρως κατανοητές από όλους τους ενδιαφερομένους. 

Οι τεχνικές προδιαγραφές περιλαμβάνουν και τις μεθό¬ 
δους ποιοτικού ελέγχου των υλικών. 

5. Τόσο οι «Γενικοί Όροι Διαγωνισμού» όσο και οι «Γενι¬ 
κοί Όροι Σύμβασης» είναι τυποποιημένα κατά κανόνα κεί¬ 
μενα. 

6. Οι «Ειδικοί Όροι Διαγωνισμού» υπερισχύουν των α¬ 
ντίστοιχων «Γενικών Όρων Διαγωνισμού» σε περίπτωση 
αντιθέσεως μεταξύ τους. 

Αρθρο 8 

Προκήρυξη - Δημοσιότητα διαγωνισμού - 
Χρόνος υποβολής προσφορών 

1. Με μέριμνα των αρμοδίων υπηρεσιών της ΔΕΠΑ δη¬ 
μοσιεύεται σε δύο (2) τουλάχιστον ημερήσιες οικονομι¬ 
κές εφημερίδες ή και στην Εφημερίδα της Ε.Ε. (Ευρωπαϊ¬ 
κής Ένωσης), εφόσον αυτό προβλέπεται απότις εκάστο- 
τε ισχύουσες Οδηγίες της Ε.Ε., προκήρυξη του 
διαγωνισμού, η οποία περιλαμβάνει περίληψη: 

1. Της διακήρυξης, στην περίπτωση ανοικτού διαγωνι¬ 
σμού. 

2. Της πρόσκλησης εκδήλωσης ενδιαφέροντος, στην 
περίπτωση κλειστού διαγωνισμού, ή διαγωνισμού με δια¬ 
πραγματεύσεις. 

Σε ειδικές περιπτώσεις και κατά την κρίση του αρμόδι¬ 
ου οργάνου της ΔΕΠΑ, η υπόψη δημοσίευση μπορεί να γί¬ 
νει και στον Επαρχιακό Τύπο του τόπου όπο υ εδρεύει η Υ¬ 
πηρεσία για την οποία γίνεται η προμήθεια. 

Στις περιπτώσεις που προβλέπεται δημοσίευση και 
στην Εφημερίδα της Ε.Ε., η προκήρυξη αποστέλλεται 
στην Υπηρεσία Επισήμων Εκδόσεων της Ε.Ε. και περι¬ 
λαμβάνει όλα τα στοιχεία που προβλέπονται από τις ισχύ- 
ουσες Οδηγίες της Ε.Ε. 

Στις περιπτώσεις αυτές η δημοσίευση της προκήρυξης 
στον Ελληνικό Τύπο, γίνεται μετά την αποστολή αυτής 
στην Υπηρεσία Επισήμων Εκδόσεων της Ε.Ε. προς δημο¬ 
σίευση και δεν μπορεί να περιέχει πληροφορίες διάφορες 
από τις δημοσιευόμενες στην Επίσημη Εφημερίδα της 
Ε.Ε. 

2. Το πλήρες τεύχος της διακήρυξης ανοικτού διαγωνι¬ 
σμού ή ολόκληρο το κείμενο της πρόσκλησης εκδήλωσης 
ενδιαφέροντος συμμετοχής σε κλειστό διαγωνισμό δια¬ 
νέμεται στους ενδιαφερομένους προμηθευτές με κατα¬ 
βολή του ποσού που ορίστηκε ως αντίτιμο συμμετοχής 
αυτών στις δαπάνες εκδόσεώς του. 

Επίσης, το πλήρες τεύχος της διακήρυξης κλειστού δια¬ 
γωνισμού διανέμεται όπως αναφέρεται στο αμέσως πιο 
πάνω εδάφιο, μόνο στους προμηθευτές που έχουν επιλε- 
γεί. 

3. Η προκήρυξη δύναται να έχει τον χαρακτήρα της Πε¬ 
ριοδικής Ενδεικτικής Προκήρυξης κατά τα οριζόμενα 
στις εκάστοτε ισχύουσες σχετικές Διατάξεις και Οδηγίες 
της Ε.Ε. 

4. Το ελάχιστο χρονικό διάστημα μεταξύ: 

δημοσίευσης της προκήρυξης ανοικτού διαγωνισμού 

και ημερομηνίας υποβολής προσφορών και 

δημοσίευσης της πρόσκλησης εκδήλωσης ενδιαφέρο¬ 
ντος και ημερομηνίας υποβολής δηλώσεων ενδιαφέρο¬ 
ντος, 

καθορίζεται με απόφαση του αρμόδιου οργάνου της 
ΔΕΠΑ, εναρμονιζόμενο προς τις ανάγκες της ΔΕΠΑ και 
τις εκάστοτε ισχύουσες Οδηγίες της Ε.Ε. 

Αρθρο 9 

Υποβολή προσφορών 

1. Οι προσφορές υποβάλλονται στην Υπηρεσία της ΔΕ¬ 
ΠΑ που διενεργεί το διαγωνισμό που καθορίζεται στη δια¬ 
κήρυξη. 

Η υποβολή μπορεί να γίνει με τους ακόλουθους τρό¬ 
πους: 

1. Παράδοση της προσφοράς από τους ενδιαφερομέ¬ 
νους ή τους εκπροσώπους τους στην εν λόγω Υπηρεσία. 

2. Αποστολή της προσφοράς ταχυδρομικώς επί απο¬ 
δείξει η μέσω εταιριών διακίνησης εντύπων. 

Και στις δύο παραπάνω περιπτώσεις, οι ενδιαφερόμε¬ 
νοι φροντίζουν για την έγκαιρη υποβολή της προσφοράς 
τους σύμφωνα με τα διαλαμβανόμενα στη διακήρυξη. 

2. Οι εκπρόθεσμες σε κάθε περίπτωση προσφορές ή οι 
προσφορές που υποβλήθηκαν από προμηθευτές που δεν 
έχουν επιλεγεί κατά τη διαδικασία κλειστού διαγωνισμού 
ή οι προσφορές προμηθευτών που η συμμετοχή τους σε 
διαγωνισμούς έχει αποκλεισθεί και τους έχει τούτο (αρ- 
μοδίως) γνωστοποιηθεί, δεν αποσφραγίζονται ούτε λαμ- 
βάνονται υπόψη. Στις περιπτώσεις αυτές οι ενδιαφερό¬ 
μενοι προμηθευτές ειδοποιούνται εγγράφως από την Υ¬ 
πηρεσία για την παραλαβή των προσφορών τους που 
επιστρέφονται. Η έγγραφη ειδοποίησή τους περιλαμβά¬ 


νει και τους λόγους επιστροφής των προσφορών. Αν οι 
προμηθευτές δεν παραλάβουν τις προσφορές τους ε¬ 
ντός διμήνου απάτην ειδοποίησή τους, τότε αυτές κατα- 
στρέφονται από την Υπηρεσία που διενεργεί το διαγωνι¬ 
σμό. 

3. Εάν στη διακήρυξη δεν ορίζεται ώρα αποσφράγισης 
προσφορών, τότε η προσφορά θεωρείται ότι υποβλήθη¬ 
κε εμπρόθεσμα εφόσον παραδοθεί, στην αρμόδια Υπη¬ 
ρεσία που καθορίζεται στη διακήρυξη, μέχριλήξεως του 
ωραρίου εργασίας κατά την τελευταία ημέρα της προθε¬ 
σμίας που αναφέρεται στη διακήρυξη. 

Εάν η ΔΕΠΑ αργεί κατά την ημέρα εκείνη, τελευταία η¬ 
μέρα προθεσμίας θεωρείται η επόμενη εργάσιμη. Το αυ¬ 
τό ισχύει και σε περίπτωση που η τελευταία ημέρα της 
προθεσμίας συμπέσει με ημερομηνία εξαγγελθείσας α¬ 
περγίας του προσωπικού της ΔΕΠΑ και δεν είναι δυνατή 
η κατάθεση των προσφορών. 

4. Εάν από τη διακήρυξη προβλέπεται η κατάθεση δείγ¬ 
ματος, το δείγμα κατατίθεται στην αρμόδια Υπηρεσία 
σύμφωνα με τα οριζόμενα στη διακήρυξη. 

5. Εάν η διακήρυξη προβλέπει αποσφράγιση των τεχνι¬ 
κών και οικονομικών προσφορών σε ένα μόνο στάδιο, οι 
προσφορές πρέπει να υποβάλλονται μέσα σε ένα και μο¬ 
ναδικό σφραγισμένο φάκελο, στον οποίο αναγράφονταιη 
λέξη Προσφορά, ο αριθμός της διακήρυξης και τα λοιπά 
στοιχεία επισήμανσης που προβλέπονται στη διακήρυξη. 

Εάν η διακήρυξη προβλέπει αποσφράγιση των προ¬ 
σφορών σε περισσότερα του ενός σταδίου, οι προσφο¬ 
ρές υποβάλλονται μέσα σε σφραγισμένο φάκελο, στον ο¬ 
ποίο αναγράφονται η λέξη Προσφορά, ο αριθμός της δια¬ 
κήρυξης και τα λοιπά στοιχεία επισήμανσης που 
προβλέπονται στη διακήρυξη και στον οποίο εσωκλείο¬ 
νται τα στοιχεία και δικαιολογητικά που προβλέπει η δια¬ 
κήρυξη και δύο σφραγισμένοι φάκελοι περιέχοντες την 
τεχνική και οικονομική προσφορά αντίστοιχα. Οι φάκελοι 
αυτοί θα έχουν επισήμανση σύμφωνα με τα οριζόμενα 
στη διακήρυξη. 

Προσφορές που υποβάλλονται ανοικτές ή προφορικά 
δεν γίνονται αποδεκτές. 

6. Οι προσφορές συντάσσονται σύμφωνα με τους ό¬ 
ρους και τις οδηγίες της διακήρυξης και περιλαμβάνουν 
όλα τα στοιχεία που καθορίζονται από αυτή, δηλαδή νο¬ 
μιμοποιητικά έγγραφα, τυχόν εγγυητική επιστολή συμμε¬ 
τοχής, οικονομικά και τεχνικά στοιχεία και πληροφορίες 
κλπ. 

Η γλώσσα στην οποία συντάσσονται οι προσφορές εί¬ 
ναι η προβλεπόμενη στη σχετική διακήρυξη. 

Οι προσφορές υποβάλλονται σε ένα πρωτότυπο και σε 
όσα «ακριβή» αντίγραφα καθορίζει η αντίστοιχη διακήρυ¬ 
ξη. Το πρωτότυπο υπογράφεται σε όλες τις σελίδες αυ¬ 
τού από τον προμηθευτή ή από νόμιμα εξουσιοδοτημένο 
εκπρόσωπό του. 

Η βεβαίωση των ακριβών αντιγράφων γίνεται με σχετι¬ 
κή ενυπόγραφη δήλωση, στην τελευταία σελίδα αυτών, 
του ίδιου προσώπου ή προσώπων που έχουν υπογράψει 
το πρωτότυπο της προσφοράς. 

Σε περίπτωση διαφορών μεταξύ του πρωτοτύπου και α¬ 
ντιγράφου, υπερισχύειτο πρωτότυπο της προσφοράς 

Οι προσφορές, κατά την παραλαβή τους από την Υπη 
ρεσία που διενεργεί το διαγωνισμό, καταχωρου νται σε ει¬ 
δικό πρωτόκολλο προσφορών και σε κάθε φάκελο προ¬ 
σφοράς σημειώνεται ο αριθμός πρωτοκόλλου και η ημε¬ 
ρομηνία και ώρα καταχώρησης. 

Άρθρο 10 

Παράταση - Αναβολή - Ματαίωση διαγωνισμού 

1. Παράταση της προθεσμίας υποβολής των προσφο¬ 
ρών ή αναβολή ή ματαίωση ενός διαγωνισμού είναι δυνα¬ 
τή, εφόσον δεν υπάρχει συμμετοχή ή κατά την κρίση της 
ΔΕΠΑ η συμμετοχή των προμηθευτών κρίνεται ανεπαρ¬ 
κής ή υπάρχουν σοβαροί λόγοι που συνηγορούν σ’ αυτό. 

Στις περιπτώσεις αυτές η έγκριση παρέχεται από το αρ¬ 
μόδιο όργανο της ΔΕΠΑ. 

2. Εφόσον αποφασισθεί παράταση προθεσμίας υποβο¬ 
λής προσφορών ή αναβολή ή ματαίωση του διαγωνισμού, 
απαιτείται στη μενπερίπτωση ανοικτού διαγωνισμού σχε¬ 
τική δημοσίευση στον τύπο, σύμφωνα με τα οριζόμενα 
στο άρθρο 8 του παρόντος Κανονισμού, στη δε περίπτω¬ 
ση κλειστού διαγωνισμού έγγραφη ειδοποίηση των προ¬ 
μηθευτών που έχουν επιλεγεί. 

3. Ο ελάχιστος χρόνος παράτασης της προθεσμίας υ¬ 
ποβολής προσφορών, σε κάθε περίπτωση, δεν μπορεί να 
υπολείπεται των πέντε (5) εργάσιμων ημερών. 

4. Στις περιπτώσεις αναβολής ή ματαίωσης του διαγω¬ 
νισμού οι προσφορές που έχουν ήδη υποβληθεί επιστρέ- 
φονται στους προμηθευτές που τις υπέβαλαν. 

5. Στην περίπτωση παράτασης του διαγωνισμού, οι 
προσφορές που έχουν ήδη υποβληθεί μπορούν να επι- 
στραφούν στους προμηθευτές που τις υπέβαλαν, ύστερα 
από σχετική αίτησή τους. Αν δεν ζητηθεί η επιστροφή 
τους και παραμένουν στην αρμόδια Υπηρεσία, ισχύουν 
τότε μόνο, εφόσον στη σχετική διακήρυξη περιλαμβάνε¬ 
ται ρήτρα που προβλέπει ότι οι υπόψη προσφορές παρα¬ 
μένουν σε ισχύ, για την περίπτωση τυχόν παράτασης, άλ¬ 
λως, για να ισχύσουν απαιτείται σχετική δήλωση του προ- 
σφέροντος. 

Επίσης, οι προμηθευτές που έχουν ήδη υποβάλει προ¬ 
σφορά, η οποία έχει παραμείνει στην αρμόδια Υπηρεσία, 
μπορούν να τη συμπληρώσουν ή να την τροποποιήσουν 
μέσα στη νέα προθεσμία που θέτει η παραπάνω απόφα¬ 
ση, υποβάλλοντας συμπληρωματική προσφορά και δή¬ 
λωση περί ισχύος της προσφοράς τους όπως ενδεχομέ¬ 
νως τροποποιήθηκε / συμπληρώθηκε και για την παράτα¬ 
ση του διαγωνισμού. 

Άρθρο 11 

Αποσφράγιση προσφορών 

1. Η αποσφράγιση των προσφορών γίνεται σε ένα ή πε¬ 
ρισσότερα στάδια, σύμφωνα με τα οριζόμενα στη διακή¬ 
ρυξη, από Επιτροπή Αποσφράγισης Προσφορών, που α- 
ποτελείται από όργανα που καθορίζονται στις σχετικές 
ρυθμίσεις της ΔΕΠΑ. 

Ο αριθμός των μελών της Επιτροπής καθορίζεται ανά¬ 
λογα με το ύψος της προμήθειας και πάντως δεν μπορεί 
να είναι μικρότερος των δύο. 

2. Η αποσφράγιση γίνεται στην αρμόδια υπηρεσία που 
διενεργεί το διαγωνισμό, την ημέρα και ώρα που ορίζει η 
διακήρυξη ή η σχετική ειδοποίηση. Οι προμηθευτές, εφ’ 
όσον τούτο προβλέπεται από τη διακήρυξη, μπορούν να 
παρίστανται κατά την αποσφράγιση των προσφορών είτε 
αυτοπροσώπως είτε με εκπρόσωπό τους. Με αποφάσεις 
του Διοικητικού Συμβουλίου της ΔΕΠΑ καθορίζονται τα 
οικονομικά όρια των προμηθειών κάτω από τα οποία δεν 
απαιτείται η παρουσία των διαγωνιζομένων κατά την απο¬ 
σφράγιση των προσφορών. 

3. Έργο της Επιτροπής Αποσφράγισης Προσφορών εί¬ 
ναι να εξετάσει το εμπρόθεσμο ή μη των προσφορών, να 


ελέγξει την ύπαρξη των προβλεπόμενών δικαιολογητικών 
και την πληρότητα γενικά των τυπικών προϋποθέσεων 
που καθορίζει η διακήρυξη, να κατατάξει τις προσφορές 
σε τυπικά αποδεκτές ή μη και να ανακοινώσει στους πα- 
ρευρισκόμενους τα κύρια τεχνικά και οικονο μικά στοιχεία 
των προσφορών. Σε περίπτωση που η διακήρυξη προ¬ 
βλέπει αποσφράγιση των προσφορών σε περισσότερα 
του ενός στάδια, αυτή γίνεται μόνο για τις προσφορές 
που εκρίθησαν αποδεκτές κατά το προηγούμενο στάδιο, 
σύμφωνα μετά καθοριζόμενα στη διακήρυξη. Οι ημερο¬ 
μηνίες αποσφράγισης, των φακέλων που περιλαμβάνο¬ 
νται (σφραγισμένοι) σε κάθε προσφορά και οι οποίοι α¬ 
φορούν στα επόμενα στάδια, γνωστοποιείται από την Υ¬ 
πηρεσία στους συμμετασχόντας στο διαγωνισμό των 
οποίων οι προσφορές έγιναν (κατάτα προηγούμενα στά¬ 
δια) αποδεκτές. Η ανακοίνωση των τεχνικών και οικονο¬ 
μικών στοιχείων γίνεται αντίστοιχα κατά την αποσφράγι¬ 
ση των φακέλων κάθε σταδίου. 

Η Επιτροπή Αποσφράγισης περατώνει το έργο της με 
τη σύνταξη «Πρακτικού(ών) Αποσφράγισης Προσφο¬ 
ρών». 

Άρθρο 12 

Αξιολόγηση προσφορών 

1. Επιτροπές Αξιολόγησης Προσφορών 

1. Η αξιολόγηση των προσφορών πραγματοποιείται α¬ 
πό «Επιτροπή Αξιολόγησης Προσφορών», που αποτελεί- 
ται από μέλη που καθορίζονται στις σχετικές ρυθμίσεις 
της ΔΕΠΑ. 

2, Έργοτων Επιτροπών Αξιολόγησης Προσφορών είναι 
η επεξεργασία των στοιχείων των προσφορών {Άρθρο 6), 
η αξιολόγησή τους, ο καθορισμός της σειράς μειοδοσίας 
με βάση τα κριτήρια αξιολόγησης που προ βλέπονται από 
τη διακήρυξη και η σύνταξη σχετικού πρακτικού. 

2. Διαδικασία Αξιολόγησης Προσφορών 

1. Η εργασία της αξιολόγησης των προσφορών περι¬ 
λαμβάνει την τεχνική και οικονομική αξιολόγηση και το 
συνδυασμό των αποτελεσμάτων των δύο, ώστε να προ¬ 
κόψει η τελική ολοκληρωμένη αξιολόγηση των προσφο¬ 
ρών. 

2. Για την τεχνική αξιολόγηση, επιτρέπεται η αλληλο¬ 
γραφία απευθείας της Επιτροπής Αξιολόγησης με τους 
προσφέροντες προμηθευτές για διευκρινήσεις ή πρό¬ 
σθετες πληροφορίες, μόνο τεχνικής φύσεως. 

3. Εφόσονη αποσφράγιση τωνπροσφορών γίνεται σε έ¬ 
να μόνο στάδιο, παράλληλα προς την τεχνική αξιολόγη¬ 
ση, διενεργείται και η οικονομική αξιολόγηση των προ¬ 
σφορών, κατά την οποία γίνεται επεξεργασία των οικονο¬ 
μικών στοιχείωντων προσφορών. 

Εάν, σύμφωνα με τη διακήρυξη, η αποσφράγιση των 
προσφορών γίνεται σε περισσότερα του ενός στάδια, α¬ 
ποσφράγιση του Οικονομικού φακέλου θα γίνει μόνο για 
τις προσφορές που έχουν γίνει τεχνικά αποδεκτές. 

4. Κατά το στάδιο της οικονομικής αξιολόγησης των 
προσφορών, η Επιτροπή Αξιολόγησης, δύναται να ζητεί 
από τους προσφέροντες και διευκρινήσεις επί των οικο¬ 
νομικών στοιχείων των προσφορών τους. 

5. Οι προμηθευτές δικαιούνται να παρέχουν, μόνον ε¬ 
φόσον τους ζητηθούν, πρόσθετα στοιχεία τεχνικής ή οι¬ 
κονομικής φύσεως που θα αποβλέπουν αποκλειστικά στη 
διευκρίνηση της προσφοράς τους. 

6. Αντιπροσφορές είναι απαράδεκτες και απορρίπτο¬ 
νται. 

7. Στην περίπτωση που η αποσφράγιση των προσφο¬ 
ρών γίνεται σε ένα μόνο στάδιο η Επιτροπή Αξιολόγησης 
συντάσσει Πρακτικό Αξιολόγησης με τις προτάσεις της 
και το υποβάλλει ιεραρχικά, μέσω της Υπηρεσίας που διε¬ 
ξάγει το διαγωνισμό, στο όργανο της ΔΕΠΑ που είναι αρ¬ 
μόδιο για την έγκριση του αποτελέσματος του διαγωνι¬ 
σμού. 

Στην περίπτωση που η αποσφράγιση των τεχνικών και 
οικονομικών φακέλων των προσφορών γίνεται σε ξεχωρι¬ 
στά στάδια τότε (για όσες προσφορές έχουν γίνει αποδε¬ 
κτές βάσει των τυπικών στοιχείων που καθορίζει η διακή¬ 
ρυξη) : 

α) το πρακτικό της τεχνικής αξιολόγησης της αρμόδιας 
Επιτροπής υποβάλλεται ιεραρχικά, μέσω της Υπηρεσίας 
που διεξάγει τον διαγωνισμό, στο όργανο της ΔΕΠΑ που 
είναι αρμόδιο για την λήψη απόφασης επί της τεχνικής α¬ 
ξιολόγησης. 

β) μετά την ολοκλήρωση της παραπάνω φάσης απο¬ 
σφραγίζονται οι οικονομικοί φάκελοι όσων προσφορών έ¬ 
γιναν τεχνικά αποδεκτές, συντάσσεται σχετικό πρακτικό 
από την αρμόδια Επιτροπή το οποίο υποβάλλεται ιεραρ¬ 
χικά, μέσω της Υπηρεσίας που διεξάγει τον διαγωνισμό, 
στο όργανο της ΔΕΠΑ που είναι αρμόδιο για την έγκριση 
του αποτελέσματος του διαγωνισμού. 

8. Με απόφαση του αρμοδίου οργάνου της ΔΕΠΑ είναι 
δυνατόν να ορίζεται κοινή Επιτροπή Αποσφράγισης και Α¬ 
ξιολόγησης Προσφορών. 

3. Το αρμόδιο για την αξιολόγηση του διαγωνισμού όρ¬ 
γανο, και με την προϋπόθεση ότι δεν προβλέπεται άλλως 
στη διακήρυξη, με γνωμοδότησή του μπορεί να προτείνει: 

α) Κατακύρωση της προμήθειας για ολόκληρη την πο¬ 
σότητα ή μέρος αυτής. 

β) Ματαίωση των αποτελεσμάτων του διαγωνισμού και 
επανήληψή του, με τροποποίηση ή μη των όρων και των 
τεχνικών προδιαγραφών. 

γ) Ματαίωση των αποτελεσμάτων του διαγωνισμού και 
απ’ευθείας ανάθεση προμήθειας του υλικού, για ολόκλη¬ 
ρη την ποσότητα ή μέρος αυτής. Σε μια τέτοια περίπτω¬ 
ση, η ανάθεση πρέπει να είναι πλήρως αιτιολογημένη. 

δ) Διαπραγματεύσεις χωρίς δημοσίευση προκήρυξης, 
βάσει των προβλεπομένων στο Αρθρο 21 του Κανονι¬ 
σμού. 

ε) Την κατανομή της προς προμήθεια ποσότητας, εφό¬ 
σον πρόκειται για διαιρετό υλικό, μεταξύ περισσοτέρων 
του ενός μειοδοτών, με ισότιμες ή ισοδύναμες προσφο¬ 
ρές. 

στ) Ματαίωση της προμήθειας. 

Άρθρο 13 

Ενστάσεις - Γνωστοποιήσεις 

1. Ενστάσεις κατά της διακήρυξης 
1, Κάθε ενδιαφερόμενος να συμμετάσχει σε διαγωνι¬ 
σμό προμήθειας δύναται να υποβάλει ένσταση κατά της 
διακήρυξης αυτού. Η ένσταση αυτή εξετάζεται από το 
αρμόδιο όργανο της ΔΕΠΑ, το οποίο εκδίδει την απόφα¬ 
σή του, που είναιτελεσίδικη, το αργότερο επτά (7) ημέρες 
πριν από την ημερομηνία διενέργειας του διαγωνισμού 
και γνωστοποιείται, εγκαίρως, σ’ αυτόν που υπέβαλε την 
ένσταση. 

Η απόφαση αυτή, εφ' όσον η ένσταση γίνεται αποδεκτή, 
γνωστοποιείται σε όλους που έλαβαν την διακήρυξη, με 
μέσο ταχείας ειδοποίησης (τηλεγράφημα, τηλετύπημα, 
τηλεομοιοτύπημα, κλπ) το αργότερο (6) έξι ημέρες πριν 


από την ημερομηνία διενέργειας του διαγωνισμού. Στη 
περίπτωση αυτή η ΔΕΠΑ δύναται,'κατά την κρίση της, να 
παρατείνειτην ημερομηνία διενέργειας του διαγωνισμού 

2. Ενστάσεις κατά της διακήρυξης του διαγωνισμού 
λαμβάνονται υπόψη μόνον εφόσον έχουν υποβληθεί μέ¬ 
σα στο πρώτο ήμισυ του χρονικού διαστήματος από της 
δημοσίευσης της διακήρυξης στον Ελληνικό Τύπο ή, προ- 
κειμένου περί κλειστού διαγωνισμού, απάτης αποστολής 
της διακήρυξης μέχρι της ημερομηνίας διενέργειας του 
διαγωνισμού. 

Στον καθορισμό του διαστήματος αυτού συνυπολογίζο¬ 
νται και οι ημέρες της δημοσίευσης ή αποστολής της δια¬ 
κήρυξης και της ημερομηνίας διενέργειας του διαγωνι¬ 
σμού και σε περίπτωση κλάσματος θεωρείται ολόκληρη 
ημέρα. 

2 . Ενστάσεις για προσφορές που κρίθηκαν τυπικά μη α¬ 
ποδεκτές 

1. Με μέριμνα της Υπηρεσίας που διενεργεί το διαγωνι¬ 
σμό, γνωστοποιείται εγγράφως. με συστημένη επιστολή 
ή τηλετύπημα ή τηλεομοιοτυπία, σε όλους τους διαγωνι- 
ζόμενους, που η προσφορά τους κρίθηκε «τυπικά μη α¬ 
ποδεκτή» από την Επιτροπή Αποσγράγισης Προσφορών, 
οι λόγοι της απόρριψής τους. 

Η γνωστοποίηση αυτή μπορεί να γίνει και με ενυπόγρα¬ 
φο δήλωση των διαγωνιζομένων ή των εκπροσώπων τους 
επί της προσφοράς των ότι έλαβαν γνώση των λόγων της 
τυπικής απόρριψης αυτής. 

Οι εν λόγω διαγωνιζόμενοι, και μόνον αυτοί, δικαιού¬ 
νται,εντός της τακτής προθεσμίας που καθορίζεται στη 
διακήρυξη και η οποία δεν μπορεί να είναι μικρότερη των 
δύο (2) εργασίμων ημερών από της ημερομηνίας που οι 
ενδιαφερόμενοι έλαβαν γνώση της απόρριψης, να υπο¬ 
βάλουν εγγράφως σχετική ένσταση, που θα απευθύνεται 
στην Υπηρεσία που διεξάγει το διαγωνισμό και μόνο για 
τους λόγους απόρριψής τους. 

2. Η τελεσίδικη απόφαση επί των ενστάσεων αυτών, η 
λήψη της οποίας δεν αναστέλλει την πρόοδο της διαδικα- 
σίαςτου διαγωνισμού, λαμβάνεται από το αρμόδιο όργα¬ 
νο της ΔΕΠΑ και γνωστοποιείται εγγράφως, με μέριμνα 
της Υπηρεσίας που διεξάγειτο διαγωνισμό, στους διαγω- 
νιζόμενους που υπέβαλαν ενστάσεις. 

3, Ενστάσεις γιαπροσφορέςπου κρίθηκαντεχνικά μη α¬ 
ποδεκτές. 

1. Με μέριμνα της Υπηρεσίας που διεξάγει το διαγωνι¬ 
σμό, γνωστοποιούνται εγγράφως με συστημένη επιστολή 
ή τηλετύπημα ή τηλεομοιτυπία, ταυτόχρονα σε όλους 
τους διαγωνιζόμενους, που η προσφορά τους κρίθηκε 
«τεχνικά μη αποδεκτή» από το αρμόδιο, για τη λήψη από¬ 
φασης επί της τεχνικής αξιολόγησης, όργανο της ΔΕΠΑ 

Οι εν λόγω διαγωνιζόμενοι, και μόνον αυτοί, δικαιού¬ 
νται, εντός της τακτής προθεσμίας που καθορίζεται στη 
διακήρυξη και η οποία δεν μπορεί να είναι μικρότερη των 
δύο (2) εργασίμων ημερών από της ημερομηνίας που οι 
ενδιαφερόμενοι έλαβαν γνώση της απόρριψης, να υπο¬ 
βάλουν εγγράφως σχετική ένσταση, και μόνο για τους λό¬ 
γους που κρίθηκαντεχνικά μη αποδεκτοί, στην Υπηρεσία 
που διεξάγει το διαγωνισμό 

2. Η τελεσίδικη απόφαση επί των ενστάσεων λαμβάνε- 
ται από το αρμόδιο όργανο της ΔΕΠΑ και γνωστοποιείται 
εγγράφως, με μέριμνα της Υπηρεσίας που διεξάγει το 
διαγωνισμό, στους διαγωνιζόμενους που υπέβαλαν εν¬ 
στάσεις. 

Η γνωστοποίηση γίνεται πριν από την αποσφράγιση των 

οικονομικών προσφορών όταν, σύμφωνα με τη διακήρυ¬ 
ξη, η αποσφράγιση αυτή γίνεται σε ξεχωριστό στάδιο. 

4. Διαμαρτυρία ή ένσταση οποιοσδήποτε άλλης (ρύσε¬ 
ως, σε οποιαδήποτε φάση του διαγωνισμού, δεν ανα¬ 
στέλλει τη διαδικασία του διαγωνισμού αλλά τίθεται υπό¬ 
ψη του οργάνου της ΔΕΠΑ που είναι αρμόδιο για την έ¬ 
γκριση του αποτελέσματος του διαγωνισμού. 

Άρθρο 14 

Διαπραγματεύσεις με διαγοινιζόμενους προμηθευτές 

1. Πέραν των περιπτώσεων διαπραγματεύσεων που κα¬ 
θορίζονται στο Άρθρο 21 του Κανονισμού διαπραγματεύ¬ 
σεις με διαγωνιζόμενους προμηθευτές γίνονται από το 
όργανο κατακύρωσης ή από εξουσιοδοτημένο από αυτό 
όργανο ή από την υπηρεσία που διενεργεί το διαγωνισμό, 
μόνο στις ακόλουθες περιπτώσεις και σύμφωνα με εσω¬ 
τερικές ρυθμίσεις της ΔΕΠΑ. 

1. Με το μειοδότη ή με τους μειοδότες σε περίπτωση ι¬ 
σοτιμίας ή ισοδυναμίας της προσφοράς τους. 

2. Με τους άλλους διαγωνιζόμενους, κατά τη σειρά μει¬ 
οδοσίας, μόνο αν ο μειοδότης ανακαλέσει την προσφορά 
του ή αρνηθείτην εκπλήρωση των υποχρεώσεώντου. 

3. Με τους διαγωνιζόμενους, στην περίπτωση που κρί- 
νεται σκόπιμη η εφαρμογή των διατάξεων της παραγρά¬ 
φου 2 του άρθρου 15 του Κανονισμού. 

2. Μετά την κατακύρωση διαγωνισμού καιεφόσον για ο- 
ποιοδήποτε λόγο δεν υπογράφει ή εφόσον καταγγελθεί ή 
λυθεί η σύμβαση με τον επιλεγέντα προμηθευτή, τότε 
μπορεί να γίνονται διαπραγματεύσεις, με εντολή του ορ¬ 
γάνου κατακύρωσης, με τους άλλους διαγωνιζόμιενους, 
κατά σειρά μειοδοσίας και εφόσον ισχύουν ή δέχονται να 
ισχύουν οι προσφορές τους. 

Οι διαπραγματεύσεις αυτές μπορούν να διεξαχθούν ε¬ 
φόσον συνεχίζουν να υφίστανται οι συνθήκες που εξυπη¬ 
ρετεί ο διαγωνισμός και το επιβάλλει το συμφέρον της 
ΔΕΠΑ και πάντως όχι πέραν ενός ευλόγου διαστήματος α¬ 
πό την ημέρα που έπρεπε να υπογράφει η σύμβαση ή από 
την ημέρα της καταγγελίας ή λύσης αυτής. 

3. Σε όλες τις ανωτέρω περιπτώσεις οι διαπραγματεύ¬ 
σεις δεν αποβλέπουν στη δημιουργία διακρίσεων μεταξύ 
των διαγωνιζομένων ή νόθευση του ανταγωνισμού. 

Άρθρο 15 

Κατακύρωση - Ακύρωση - Επανάληψη διαγωνισμού 

1. Η κατακύρωση της προμήθειας ολοκληρώνεται με 
την έγκριση του αποτελέσματος του διαγωνισμού από το 
αρμόδιο όργανο της ΔΕΠΑ. 

2. Η ΔΕΠΑ διατηρεί το δικαίωμα να κατανέμει την προ¬ 
μήθεια σε περισσότερους προμηθευτές, αν τούτο επι¬ 
βάλλεται από ειδικούς και τεκμηριωμένους λόγους, όπως 
ενδεικτικά και πάντως όχι περιοριστικά, είναι: 

1 Η εξυπηρέτηση των γενικότερων συμφερόντων της. 

2. Η ύπαρξη συνθηκών στην αγορά, που τείνουν να ο¬ 
δηγήσουν σε μονοπωλιακή διάρθρωσή της. 

3. Σε περίπτωση ισοτιμίας ή ισοδυναμίας προσφορών, η 
ανάθεση γίνεται είτε με κατανομή της προμήθειας μετα¬ 
ξύ των ισότιμων ή ισοδύναμων προμηθευτών είτε μετά α¬ 
πό κλήρωση, η οποία διενεργείται από την Επιτροπή Α¬ 
ξιολόγησης Προσφορών με την παρουσία των ενδιαφε¬ 
ρομένων προμηθευτών εφόσον το επιθυμούν. 

4. Ακύρωση ή επανάληψη του διαγωνισμού γίνεται εάν 
το αρμόδιο όργανο της ΔΕΠΑ κρίνει ότι: 

α. Το αποτέλεσμα του διαγωνισμού είναι μη ικανοποιη¬ 
τικό. 


β. Ο ανταγωνισμός υπήρξε ανεπαρκής ή υπάρχουν σο¬ 
βαρές ενδείξεις ότι έγινε συνεννόηση των διαγωνιζομέ- 
νων προς αποφυγή πραγματικού ανταγωνισμού. 

γ. Ανέκυψαν ιδιαίτεροι λόγοι όπως μεταβολή των ανα¬ 
γκών της ΔΕΠΑ κ.λ.π. 

Το όργανο της ΔΕΠΑ που θ’ αποφασίσει την ακύρωση ή 
επανάληψη του διαγωνισμού θα πρέπει να είναι, τουλάχι¬ 
στο, μιάς βαθμίδας υψηλότερο από αυτό που θα έχει το 
δικαίωμα έγκρισης του αποτελέσματος του διαγωνισμού 
εκτός εάντούτο είναι το Διοικητικό Συμβούλιο της ΔΕΠΑ 

Στην περίπτωση όπου η ΔΕΠΑ αποφασίσει να ακυρώσει 
το διαγωνισμό ή να τον επαναλάβει πρέπει να γνωστοποι¬ 
ήσει τούτο σε όσους έλαβαν την διακήρυξη ή υπέβαλαν 
προσφορά όπως επίσης και στην υπηρεσία Επισήμων Εκ¬ 
δόσεων της Ε.Ε. εφόσον η σχετική πρόσκληση εκδήλω¬ 
σης ενδιαφέροντος ή υποβολής προσφορών έχει δημοσι- 
ευθεί στην Επίσημη Εφημερίδα αυτής. 

5. Εάν διαπιστωθούν λάθη ή παραλείψεις σε οποιοδή- 
ποτε στάδιο της διαδικασίας του διαγωνισμού, μπορεί ν' 
ακυρωθεί μερικά αυτή και είτε να αναμορφωθεί ανάλογα 
το αποτέλεσμα του διαγωνισμού είτε να διαταχθεί η επα¬ 
νάληψη του διαγωνισμού από το σημείο που έγινε το λά¬ 
θος ή η παράληψη. Η σχετική απόφαση λαμβάνεται απα 
το αρμόδιο, για την έγκριση του αποτελέσματος του δια¬ 
γωνισμού, όργανο της ΔΕΠΑ. 

6. Σε καμιά περίπτωση δεν δημιουργείται υποχρέωση 
καταβολής απότη ΔΕΠΑ στους διαγωνιζόμενους οποιοσ¬ 
δήποτε αποζημίωσης για δαπάνες ή για άλλες θετικές ή α¬ 
ποθετικές ζημίες που τυχόν υπέστησαν από τη συμμετο¬ 
χή τους στο διαγωνισμό. 

Άρθρο 16 

Ανακοίνωση ανάθεσης - Σύμβαση προμήθειας 

1. Η κατακύρωση της προμήθειας ανακοινώνεται με ε¬ 
πιστολή, τηλεγράφημα, τηλετυπικό σήμα, ή με τηλεομοι¬ 
οτυπία. 

2. Στην περίπτωση που έχει γίνει διαγωνισμός, τότε με¬ 
τά την κατά τα άνω ανακοίνωση, παρέχονται, με βάση τις 
σχετικές διαδικασίες της ΔΕΠΑ. πληροφορίες στους εν¬ 
διαφερομένους για τα αποτελέσματα του διαγωνισμού, 
με την επιφύλαξη των διατάξεων του άρθρου 24 του πα¬ 
ρόντος Κανονισμού. 

3. Για την υλοποίηση των προμηθειών καταρτίζονται 
συμβάσεις ή παραγγελίες, οι οποίες περιλαμβάνουν γενι¬ 
κούς ή/και ειδικούς όρους της προμήθειας. 

4. Τροποποιήσεις των συμβάσεων ή παραγγελιών γίνο¬ 
νται πάντοτε με συμπληρώματα αυτών. 

5. Ανάλογα με το ύψος της προμήθειας, όπως αυτό κα¬ 
θορίζεται στις σχετικές ρυθμίσεις της ΔΕΠΑ, υπογράφε¬ 
ται σύμβαση ή παραγγελία. 

6. Η αποστολή επιστολής πρόθεσης ανάθεσης δεν α¬ 
ποτελεί σύμβαση ή παραγγελία. Επομένως της επιστο¬ 
λής θα πρέπει να ακολουθήσει υπογραφή σύμβασης η 
παραγγελίας για να ενεργοποιηθεί η προμήθεια. 

7. Οι υπογραφόμενες συμβάσεις ή παραγγελίες, των ο¬ 
ποίων η διακήρυξη είχε δημοσιευθεί στην Εφημερίδα της 
Ευρωπαϊκής Ένωσης, θα αναγγέλλονται στην Επιτροπή 
της Ε.Ε. σύμφωνα με τις ισχύουσες Οδηγίες αυτής 

Άρθρο 17 

Πρόσκληση εκδήλωσης ενδιαφέροντος σε κλειστό 
διαγωνισμό 

1. Για κάθε προμήθεια με κλειστό διαγωνισμό ( Αρθρο 3 
παραγρ.2) και εφόσον η επιλογή των π ρο μηθευτών δεν γί- 

νεται από πίνακες του άρθρου 23 του Κανονισμού, εκδί- 
δεται, πριν από τη διακήρυξη, «Πρόσκληση Εκδήλωσης 
Ενδιαφέροντος». 

2. Το κείμενο της εν λόγω πρόσκλησης μεταξύ άλλων 
περιλαμβάνει: 

Τον αριθμό της πρόσκλησης, που είναι ίδιος με εκείνον 
της σχετικής διακήρυξης. 

Τη διεύθυνση της υπηρεσίας της ΔΕΠΑ, που προκη¬ 
ρύσσει το διαγωνισμό (Διεύθυνση, τηλεγραφική διεύθυν¬ 
ση, αριθμός τηλεφώνου, τηλετύπου, και τηλεομοιοτύ- 
που). 

Την ημερομηνία και ώρα λήξεως της προθεσμίας υπο¬ 
βολής των δηλώσεων ενδιαφέροντος. 

Την περιγραφή του προς προμήθεια υλικού και την πο¬ 
σότητα αυτού. 

Τα υποβαλλόμενα μαζί με τη δήλωση ενδιαφέροντος 
στοιχεία για τη διακρίβωση της αξιοπιστίας και της συ¬ 
ναλλακτικής ευθύτητας των προμηθευτών. 

Τυχόν πρόσθετους όρους ή/και διευκρινίσεις που, κατά 
την κρίση της υπηρεσίας που διενεργεί το διαγωνισμό, εί¬ 
ναι απαραίτητοι. 

Τα κριτήρια επιλογής των ενδιαφερομένων. 

Τη δυνατότητα υποβολής ένστασης κατά της διακήρυ¬ 
ξης σύμφωνα με τα καθοριζόμενα στην παραγρ. 1 του άρ¬ 
θρου 13 του Κανονισμού. 

3. Η πρόσκληση εκδήλωσης ενδιαφέροντος δημοσιεύ¬ 
εται σύμφωνα μετά οριζόμενα στο άρθρο 8του παρόντος 
Κανονισμού. 

Άρθρο 18 

Υποβολή - Παράταση δηλώσεων ενδιαφέροντος - 
Αναβολή - Ματαίωση πρόσκλησης εκδήλωσης 
ενδιαφέροντος 

1. Οι δηλώσεις ενδιαφέροντος υποβάλλονται στην αρ¬ 
μόδια υπηρεσία που διενεργεί τον κλειστό διαγωνισμό, ό¬ 
που και πρωτοκολλούνται. Η υποβολή μπορεί να γίνει με 
τους ακόλουθους τρόπους: 

1. Παράδοση της δήλωσης εκδήλωσης ενδιαφέροντος 
από τους ενδιαφερομένους ή τους εκπροσώπους τους 
στην αρμόδια υπηρεσία. 

2. Αποστολή της δήλωσης εκδήλωσης ενδιαφέροντος 
ταχυδρομικώς επί αποδείξει ή μέσω εταιριών διακίνησης 
εντύπων. 

Και στις δύο παραπάνω περιπτώσεις οι ενδιαφερόμενοι 
φροντίζουν για την έγκαιρη υποβολή της δήλωσης ενδια¬ 
φέροντος, σύμφωνα με τα διαλαμβανόμενα στην πρό¬ 
σκληση εκδήλωσης ενδιαφέροντος. Εκδηλώσεις ενδια¬ 
φέροντος που υποβάλλονται εκπρόθεσμα, δεν αποσφρα¬ 
γίζονται ούτε λαμβάνονται υπόψη. Στις περιπτώσεις 
αυτές οι ενδιαφερόμενοι προμηθευτές ειδοποιούνται εγ- 
γράφως από την Υπηρεσία για την παραλαβή των δηλώ¬ 
σεων ενδιαφέροντος τους που επιστρέφονται. Η έγγρα¬ 
φη ειδοποίηση περιλαμβάνει και τους λόγους επιστρο¬ 
φής των δηλώσεων ενδιαφέροντος. Αν οι προμηθευτές 
δεν παραλάβουν τις δηλώσεις ενδιαφέροντος εντός δι- 
μήνου απάτην ειδοποίησή τους, τότε αυτές καταστρέφο- 
νται από την Υπηρεσία που διενεργεί το διαγωνισμό. 

2. Παράταση της προθεσμίας υποβολής δηλώσεων εν¬ 
διαφέροντος ή αναβολή ή ματαίωση της πρόσκλησης εκ¬ 
δήλωσης ενδιαφέροντος είναι δυνατή, εφόσον υπάρχουν 
σοβαροί λόγοι που συνηγορούν σ' αυτό ή η ανταπόκριση 
στην πρόσκληση εκδήλωσης ενδιαφέροντος κρίνεται α¬ 
νεπαρκής. Η προθεσμία υποβολής δηλώσεων ενδιαφέ¬ 


ροντος παρατείνεται και συνεπεία αποδοχής (εν μέρει ή 
εν όλω), από τη ΔΕΠΑ, ένστασης που υποβλήθηκε βάσει 
του Αρθρου 13 (παραγρ. 1) του Κανονισμού. 

3. Εφόσον αποφασισθεί από το αρμόδιο όργανο της 
ΔΕΠΑ παράταειη της προθεσμίας υποβολής δηλώσεων 
ενδιαφέροντος ή αναβολή ή ματαίωση της πρόσκλησης 
εκδήλωσης ενδιαφέροντος, απαιτείται σχετική δημοσίευ¬ 
ση στον τύπο, σύμφωνα μετά οριζόμενα στο άρθρο 8 του 
Κανονισμού, καθώς και σχετική γνωστοποίηση σ' αυτούς 
που έχουν ήδη υποβάλει δήλωση ενδιαφέροντος. 

Αρθρο 19 

Προεπιλογή προμηθευτών - Λοιπές διαδικασίες 
κλειστού διαγωνισμού 

Η προεπιλογή των ενδιαφερομένων προμηθευτών που 
θα λάβουν μέρος σε κλειστό διαγωνισμό, γίνεται απο τα 
αρμόδια όργανα της ΔΕΠΑ σύμφωνα με τα κριτήρια επι¬ 
λογής που αναφέρονται στην πρόσκληση εκδήλωσης εν¬ 
διαφέροντος, 

Μετά το πέρας της διαδικασίας προεπιλογής η ΔΕ Π Α ε¬ 
νημερώνει εγγράφως τους αποκλεισθέντες, για τους λό¬ 
γους της μη επιλογής τους, και αποστέλλει στους προε- 
πιλεγέντες τη διακήρυξη του διαγωνισμού. Κατά τα λοι¬ 
πά εφαρμόζονται τα προβλεπόμενα στα άρθρα 7.8,9, 10, 
11,12,13,14,15 και 16του Κανονισμού. 

ΚΕΦΑΛΑΙΟ III 

ΔΙΑΔΙΚΑΣΙΑ ΜΕ ΔΙΑΠΡΑΓΜΑΤΕΥΣΕΙΣ 
ΥΣΤΕΡΑΑΠΟΔΗΜΟΣΙΕΥΣΗ ΠΡΟΚΗΡΥΞΗΣ 

Αρθρο 20 

Δημοσίευση προκήρυξης 

1. Για κάθε προμήθεια με διαδικασία διαπραγμάτευσης 
ύστερα από δημοσίευση προκήρυξης (Αρθρο 3 παρα- 
γρ.3), συντάσσεται προηγουμένως και δημοσιεύεται προ¬ 
κήρυξη όπως ορίζεται στο Άρθρο 8 του Κανονισμού. 

Η ΔΕΠΑ διαπραγματεύεται τους όρους σύναψης της 
σύμβασης προμήθειας με έναν ή και περισσότερους από 
τους εκδηλώσαντες ενδιαφέρον στην προκήρυξη. 

ΚΕΦΑΛΑΙΟ IV 

ΔΙΑΔΙΚΑΣΙΑ ΜΕ ΔΙΑΠΡΑΓΜΑΤΕΥΣΕΙΣ ΧΩΡΙΣ 
ΔΗΜΟΣΙΕΥΣΗ ΠΡΟΚΗΡΥΞΗΣ 

Άρθρο 21 

Περιπτώσεις εφαρμογής της διαδικασίας 

με διαπραγματεύσεις χωρίς δημοσίευση προκήρυξης 

1. Η διαδικασία σύναψης συμβάσεων προμηθειών με 
διαπραγματεύσεις, με ένα ή περισσότερους προμηθευ¬ 
τές, χωρίς δημοσίευση προκήρυξης (Άρθρο 3 παραγρ.4). 
αποτελεί εξαιρετική διαδικασία και δύναται να εφαρμο¬ 
στεί στις ακόλουθες περιπτώσεις: 

1. Αν και έγινε διαγωνισμός, δεν υποβλήθηκε καμία προ- 
σφοράή όλες οι προσφορές που υποβλήθηκαν, κρίθηκαν 
τεχνικά «μη αποδεκτές» ή ασύμφορες. Βασική προϋπό¬ 
θεση είναι ότι οι αρχικοί όροι της διακήρυξης δεν μετα¬ 
βάλλονται ουσιωδώς. 

2. Για υλικά και παροχές υπηρεσιών σχετικών με αυτά, 
που κατασκευάζονται ή διατίθενται κατ' αποκλειστικότη¬ 
τα ή έχουν ιδιάζουσα καταλληλότητα ή που για λόγους τε¬ 
χνικούς ή καλλιτεχνικούς κατασκευάζονται ή διατίθενται 
μόνο από ορισμένο προμηθευτή. 

3 Για υλικά που κατασκευάζονται ή προορίζονται απο¬ 
κλειστικά για σκοπούς ερευνών, πειραμάτων, πρότυπης 
εφαρμογής ή για δοκιμαστική χρήση. 

4 . Για υλικά για τα οποία η αλλαγή της πηγής προμήθει¬ 
ας θα υποχρέωνε τη ΔΕΠΑ να προμηθευτεί υλικά με δια¬ 
φορετικά χαρακτηριστικά, που θα ήταν μη συμβατά μετά 
υπάρχοντα ή θα προκαλούσαν δυσανάλογες τεχνικές δυ¬ 
σχέρειες στη λειτουργία και συντήρηση των εγκαταστά- 
σεών της. 

5. Για υλικά που έχουν χρηματιστηριακή τιμή ή που η νο¬ 
μοθεσία αποκλείει τη διενέργεια διαγωνισμού ή που η 
προμήθειά τους χαρακτηρίζεται απόρρητη ή σχετίζεται 
με ουσιώδη συμφέροντα ασφαλείας του Κράτους. 

6. Σε περιπτώσεις επείγουσας ανάγκης οφειλόμενης σε 
απρόβλεπτες καταστάσεις ή σε περιπτώσεις έκτακτης 
κατεπείγουσας ανάγκης, κατά τις οποίες η έλλειψη υλι¬ 
κών, εφοδίων ή εξοπλισμών είναι δυνατόν να προκαλέσει 
ατυχήματα ή καταστροφές ή σημαντικές ζημίες ή ασύμ¬ 
φορη ακινητοποίηση των εγκαταστάσεων της ΔΕΠΑ και 
δεν υφίστανται χρονικά περιθώρια για την διενέργεια α¬ 
νοικτού ή κλειστού διαγωνισμού. 

7. Για μεταφορές και εκτελωνισμούς που η ιδιομορφία 
τους ή/και τα μικρά χρονικά περιθώρια πραγματοποίησής 
τους είναι τέτοια, ώστε να μην είναι δυνατόν να εκτελε- 
σθούν ούτε από τους συμβατικούς μεταφορείς ή εκτελω¬ 
νιστές, αν υπάρχουν, ούτε επιτρέπουν τη διενέργεια κα¬ 
νονικού διαγωνισμού. 

Επίσης, για επιθεωρήσεις υλικού, όταν δεν είναι δυνα¬ 
τόν να διεξαχθούν από τα αρμόδια υπηρεσιακά όργανα. 

8. Για συμβάσεις όπου Εθνικές Διατάξεις ή οδηγίες της 
Ε.Ε., επιτρέπουν στη ΔΕΠΑ τη σύναψή τους με διαπραγ¬ 
ματεύσεις χωρίς τη δημοσίευση προκήρυξης, ανεξάρτη¬ 
τα από το ύψος της αξίας αυτών. 

9. Για υλικά η προμήθεια των οποίων εντάσσεται και ε¬ 
ξυπηρετείται από Συμφωνίες - Πλαίσιο, που έχουν συνα- 
φθεί σύμφωνα με τον Κανονισμό. 

10. Για αγορές ευκαιρίας ή σκοπιμότητας όπως αυτές 
ορίζονται, στις εκάστοτε ισχύουσες σχετικές Εθνικές Δια¬ 
τάξεις και Οδηγίες της Ε.Ε. 

11. Για την παροχή υπηρεσιών από ειδικούς συμβού¬ 
λους. 

12. Γιαπρομήθειες που δεν υπάγονται στις πιο πάνω πε¬ 
ριπτώσεις, αλλά για τις οποίες, κατά περίπτωση, το Διοι¬ 
κητικό Συμβούλιο ή ο Διευθύνων Σύμβουλος της ΔΕΠΑ έ¬ 
χουν, μέσα στα πλαίσια των αρμοδιοτήτων τους, προη¬ 
γουμένως εγκρίνει, μετά από τεκμηριωμένη εισήγηση, ότι 
αποτελούν εξαιρετικές περιπτώσεις και συντρέχουν ειδι¬ 
κοί γι' αυτό λόγοι. 

2. Τα όργανα ανάθεσης - κατακύρωσηςτων παραπάνω 
προμηθειών καθορίζονται στις σχετικές ρυθμίσεις της 
ΔΕΠΑ. 

ΚΕΦΑΛΑΙΟ V 
ΛΟΙΠΕΣ ΡΥΘΜΙΣΕΙΣ 
Αρθρο 22 

Αποκλεισμός προμηθευτή 

1 Η ΔΕΠΑ έχει το δικαίωμα, μετά από αιτιολογημένη ει¬ 
σήγηση των αρμοδίων οργάνων της, να αποκλείει πρό¬ 
σκαιρα ή οριστικά τη συμμετοχή στις διαδικασίες των 
προμηθειών της, κάθε προμηθευτή, που κρίθηκε ότι δεν 
έχει την αξιοπιστία και την συναλλακτική ευθύτητα σε 


στάθμη ικανοποιητική για τη ΔΕΠΑ. Η έγκριση του απο¬ 
κλεισμού γίνεται με απόφαση του Διοικητικού Συμβουλί¬ 
ου της ΔΕΠΑ. 

2. Ο αποκλεισμός γνωστοποιείται εγγράφως με εξώδι- 
κη δήλωση ή με συστημένη επιστολή στον προμηθευτή α¬ 
πό την αρμόδια υπηρεσία. Ο προμηθευτής έχει το δικαί¬ 
ωμα να υποβάλλει ένσταση στη ΔΕΠΑ μέσω της υπηρε¬ 
σίας που του κοινοποίησε τον αποκλεισμό, μέχρι την 
ημερομηνία που θα ορίζεται στην έγγραφη γνωστοποίη¬ 
ση. 

3. Το όργανο που εξετάζει και εισηγείται επί της ένστα- 
σηςτου προμηθευτή καθορίζεται στις σχετικές ρυθμίσεις 
της ΔΕΠΑ. 

4. Η τελική απόφαση περί αποκλεισμού (πρόσκαιρου ή 
οριστικού) λαμβάνεται από το Διοικητικό Συμβούλιο και 
γνωστοποιείται από την αρμόδια υπηρεσία στον προμη¬ 
θευτή εγγράφως. 

Άρθρο 23 

Κατάρτιση πινάκων προμηθευτών 

1. Η ΔΕΠΑ για τη διευκόλυνση, απλούστευση και ταχύ¬ 
τητα διεξαγωγής των προμηθειώντης, δύναται, μέσω Συ¬ 
στήματος Προεπιλογής, να προβαίνει στην κατάρτιση 
«Πινάκων Προμηθευτών» για ορισμένα υλικά ή ομάδες υ¬ 
λικών. 

2. Η διαδικασία του εν λόγω Συστήματος, τα κριτήρια ε¬ 
πιλογής των προμηθευτών, η αναθεώρηση των Πινάκων, 
η διάρκειάτους,τα αρμόδια όργανα διεξαγωγήςτης όλης 
διαδικασίας καθώς και οι σχετικές δικαιοδοσίες των ορ¬ 
γάνων αυτών, καθορίζονται από εσωτερικές ρυθμίσεις 
της ΔΕΠΑ. 

Άρθρο 24 

Εμπιστευτικός χαρακτήρας των στοιχείων προμηθειών 

1.1/4λατα στοιχεία που έχουν σχέση με τις προμήθειες 
της ΔΕΠΑ θεωρούνται αυστηρώς εμπιστευτικά. 

2. Με εξαίρεση τα οριζόμενα στην παράγραφο 3 του άρ¬ 
θρου 11, εξωϋπηρεσιακή χρήση ή γνωστοποίηση των 
στοιχείων αστών επιτρέπεται μόνο μετά από έγκριση του 
αρμόδιου οργάνου της ΔΕΠΑ και με βάση τις σχετικές ε¬ 
σωτερικές ρυθμίσεις. 

Άρθρο 25 

Εγγυήσεις 

1. Οι εγγυήσεις εκδίδονται από πιστωτικά ιδρύματα ή 
άλλα νομικά πρόσωπα που λειτουργούν νόμιμα στα κρά- 
τη-μέλητης Ευρωπαϊκής Ένωσης και έχουν σύμφωνα με 
τα ισχύοντα το δικαίωμα αυτό. 

2. Με την εγγυητική επιστολή -που αποτελεί αυτοτελή 
σύμβαση- το πιστωτικό ίδρυμα αναλαμβάνει την υποχρέ¬ 
ωση να καταβάλει ορισμένο ποσό με μόνη τη δήλωση ε¬ 
κείνου προς τον οπο ίο απευθ ύ νεται, χωρίς να μπορεί να ε¬ 
ρευνά, ούτε αν πράγματι υπάρχει η αν είναι νόμιμη η α¬ 
παίτηση (κύρια οφειλή). 

3. Οι κατωτέρω αναφερόμενες εγγυήσεις πρέπει να πε¬ 
ριλαμβάνουν καταρχήν: 

(α) Την ημερομηνία έκδοσης. 

(β) Τον εκδότη. 

(γ) Την υπηρεσία προς την οποία απευθύνεται. 

(δ) Τον αριθμό της εγγύησης. 

(ε) Το ποσόνπου καλύπτει η εγγύηση. 

(στ) Την πλήρη επωνυμία και τη διεύθυνση του προμη¬ 
θευτή υπέρ του οποίου εκδίδεται η εγγύηση. 

(ζ) Τους όρους ότι: 

(I) η εγγύηση παρέχεται ανέκκλητα και ανεπιφύλακτα, ο 
δε εκδότης παραιτείται της ένστασης της διαιρέσεως και 
διζήσεως. 

(II) το ποσόν της εγγύησης τηρείται στη διάθεση εκεί¬ 
νου προςτον οποίο απευθύνεται η εγγυητική επιστολή και 
θα καταβληθεί ολικά ή μερικά μέσα σε τρεις (3) ημέρες 
μετά από απλή έγγραφη ειδοποίηση, 

(III) σε περίπτωση κατάπτωσης της εγγύησης, το ποσόν 
της κατάπτωσης υπόκειται σε πάγιο τέλος χαρτοσήμου 

(IV) ο εκδότης της εγγύησης υποχρεούται να προβέι 
στην παράταση της ισχύος της εγγύησης ύστερα από έγ¬ 
γραφα της αρμόδιας υπηρεσίας, που θα υποβληθεί πριν 
από την ημερομηνία λήξης της εγγύησης. 

4. Εγγύηση συμμετοχής στο διαγωνισμό. Η εγγύηση 
συμμετοχής περιλαμβάνει εκτός των προϋποθέσεων της 
παρ.3 και τα ακόλουθα : 

(I) Τη σχετική διακήρυξη, την ημερομηνία διαγωνισμού 
και τα προς προμήθεια υλικά. 

(II) Το χρόνο λήξης της ισχύος της εγγύησης. 

5. Η εγγύηση καλής εκτέλεσης περιλαμβάνει εκτός των 
προϋποθέσεων της παρ.3 καιτα ακόλουθα : 

(I) Τον αριθμό της σχετικής σύμβασης και τα προς προ¬ 
μήθεια υλικά. 

(II) Το χρόνο λήξης της ισχύος της εγγύησης. Ο χρόνος 
ισχύος της εγγύησης πρέπει να είναι μεγαλύτερος από 


τον συμβατικό χρόνο φόρτωσης ή παράδοσης, κατα το 
χρόνο που με βάση τη σύμβαση ο αγοραστής υποχρεού- 
ται να παραλάβει τα υλικά πλεόν δύο (2) μήνες ή μεγαλύ¬ 
τερος εφόσον αυτό ορίζεται από τη διακήρυξη, 

6. Εγγύηση προκαταβολής. Η εγγύηση προκαταβολής 
περιλαμβάνει καιτις προϋποθέσεις που αναφέρονται στις 
παραγράφους 3 και 5. 

Αρθρο 26 

Μεταβατικές διατάξεις 

1. Οι προμήθειες για τις οποίες έχουν ήδη δημοσιευθεί 
διακηρύξεις ή ευρίσκονται στο στάδιο αξιολόγησης ή κα- 
τακύρωσης ή έχουν ήδη υπογράφει συμβάσεις, διενερ- 
γούνται με βάση τον υφιστάμενο Κανονισμό προμηθειών 
καιτις λοιπές σχετικές ρυθμίσεις που ίσχυαν πριν την έ¬ 
ναρξη εφαρμογής του παρόντος Κανονισμού. 

2. Ρυθμίσεις Οδηγιών της Ε.Ε. που περιλαμβάνονται 
στον Κανονισμό ισχύουν από την ημερομηνία επισήμου 
θέσεως σε εφαρμογή των Οδηγιών αυτών στην Ελλάδα. 

Η ΔΕ ΠΑ μπορεί να κάνει χρήση των ρυθμίσεων αυτών α¬ 
πό την έναρξη της ισχύος του παρόντος Κανονισμού. 

Άρθρο 27 

Ισχύς του Κανονισμού 

Ο Κανονισμός αυτός ισχύει μετά από ένα μήνα από την 
έγκρισή του από το Διοικητικό Συμβούλιο της ΔΕΠΑ. 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘ ΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 
5230 841 

Πληροφορίες δημοσιευμάτων λοιπών Φ.Ε.Κ. 

5225 713 
5249 547 

Πώληση Φ.Ε.Κ. 

5239 762 

Φωτοαντίγραφα παλαιών Φ Ε.Κ. 

5248 141 

Βιβλιοθήκη παλαιών Φ.Ε Κ 

5248 188 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

5248 785 

αποστολή Φ.Ε.Κ. 

5248 320 


Βασ. Όλγας 188, 1ος όρ. -Τ.Κ. 546 55 (031) 423 956 
ΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

,ΤΡΑ (061) 271 249 

Κορίνθου 327 Τ.Κ. 262 23 224 581 


Διοικητήριο Τ.Κ 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


(0651) 21 901 
(0531) 22 637 
26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 200 δρχ. 

3ΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 2531 _ ΤΑΠΕΤ 3512 _ 

Α' (Νόμοι, Π.Δ., Συμβάσεις κ.λπ.) 60.000 δρχ. 3.000 δρχ. 

Β' (Υπουργικές αποφάσεις κ.λπ.) 70.000 » 3.500 

Γ' (Διορισμοί, απολύσεις κ.λπ. Δημ. Υπαλλήλων) 15.000 >■ Τ50 

Δ' (Απαλλοτριώσεις, πολεοδομία κ.λπ.) 70.000 » 3.500 ·> 

Αναπτυξιακών Πράξεων (Τ Α,Π.Σ.) 30.000 » 1.500 

Ν.Π.Δ.Δ. (Διορισμοί κ.λπ. προσωπικού Ν,Π.Δ.Δ.) 15.000 >· 750 

Παράρτημα (Πίνακες επιτυχόντων διαγωνισμών κ.τλ.) 5.000 ■■ 250 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 » 500 

Ανωτάτου Ειδικού Δικαστηρίου (Α.Ε.Δ.) 3.000 » 150 » 

Προκηρύξεων Α.Σ.Ε.Π. , 10 00° ” 500 ” 

Ανωνύμων Εταιρειών & Ε.Π.Ε. 250.000 __ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Γ\ Ε 250.000 » _ 12 - 500 ” _ 

' Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

1 Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

■ οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

> Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

- Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά._ 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








